มันนี่ทูเดย์
จีนเปิดทางไทยลงทุน
18 ธ.ค. 2558

จีนเปิดทางไทยลงทุน
ธนาคารแห่งประเทศไทย (ธปท.) รายงานว่า วันนี้ธนาคารกลางจีนประกาศให้ประเทศไทยได้รับการจัดสรรวงเงินเพื่อการลงทุนในหลักทรัพย์ในจีน โดยใช้เงินสกุลหยวน ภายใต้ Renminbi Qualified Foreign Institutional Investor (RQFII) วงเงิน 5 หมื่นล้านหยวน หรือประมาณ 2.73 แสนล้านบาท ซึ่งจะเพิ่มโอกาสของนักลงทุนสถาบันไทยในการบริหารผลตอบแทนจากการลงทุน และสามารถกระจายความเสี่ยงได้อย่างมีประสิทธิภาพยิ่งขึ้น รวมทั้งเป็นการส่งเสริมการใช้เงินหยวนเพื่อรองรับการค้าและการลงทุนระหว่างไทยและจีนที่มีแนวโน้มเติบโตต่อเนื่อง ถือว่าเป็นพัฒนาการสำคัญอีกก้าวหนึ่ง